wickkiey/tamil-wikipedia-chunked huggingface dataset:
# முதுதத்துவமாணி

**முதுதத்துவமாணி** (தமிழக வழக்கு: **ஆய்வியல் நிறைஞர்**, *M.phil*), கலாநிதிப் பட்டத்தின் முன்பாக வழங்கப்படுகின்றதொரு பட்டமாகும். கலைமாணிப் பட்டத்தைப் பூர்த்தி செய்துகொண்டவர்கள் ஆராய்ச்சிக் கட்டுரையொன்றைச் சமர்ப்பிப்பதன் மூலம் இப்பட்டத்தினைப் பெற்றுக் கொள்ளமுடியும்.  
ஆனால் இலங்கைப் பல்கைலக்கழக கல்வித் திட்டத்தில் கலைமாணிப் பட்டம் பெற்றவர்கள் அதை தாெடர்ந்து முதுமாணிப் பட்டம் ஒன்றைப் பெற்றதன் பின்னர் ஆய்வுக்கட்டுரை ஒன்றை சமர்ப்பிப்பதன் மூலமே இப் பட்டத்தினை பெற்றுக்கொள்ள முடியும். எனினும் இளமானிப் பட்டக் கற்கையில் சிறப்புப் பட்டம் ஒன்றையும் அதில் முதலாம் வகுப்பு அல்லது இரண்டாம் வகுப்பில் மேற்றரச் சித்தி பெற்றவர்களும் முதுதத்துவமாணி பட்டம் பெற தகுதியுடையவர் ஆவர்.
# புதிய மலையகம் (இதழ்)

**புதிய மலையகம்** இலங்கையில் மலையகப் பகுதியான இராகலை ஹல்கரனோயாவிலிருந்து 2002ல் வெளிவந்த ஒரு காலாண்டு சஞ்சிகையாகும். முதல் இதழ் 2002 நவம்பரில் வெளிவந்தது. தனிப்பிரதியின் விலை 25 ரூபாய்.
# புதிய மலையகம் (இதழ்)

## வெளியீடு

வே. மகேந்திரன், 50/9, இராகலை பசார், இராகலை, ஹல்கரனோயா
# புதிய மலையகம் (இதழ்)

## உள்ளடக்கம்

மலையக மக்களின் எழுச்சி தொடர்பான பல்வேறுபட்ட ஆக்கங்கள் இடம்பெற்றிருந்தன. கவிதைகள், விவசாயம், அரசியல், மலையக மக்களின் உரிமைகள், பிரசா உரிமை, காணி, வீடமைப்பு தொடர்பான கட்டுரைகள், சிறுகதைகள், மலையக பெண்கள் பகுதி போன்ற பல்வேறுபட்ட அம்சங்கள் இடம்பெற்றிருந்தன.
# மேற்கு வங்காளத்தின் முதலமைச்சர்களின் பட்டியல்

இந்திய மாநிலம் மேற்கு வங்காளம் 1947-ஆம் ஆண்டில் உருவானது முதல் அம்மாநில முதலமைச்சராகப் பணியாற்றியவர்கள்:  
*முதலமைச்சரின் கட்சி (அரசியல் கட்சிக்கு இடதில்):*
# மேற்கு வங்காளத்தின் முதலமைச்சர்களின் பட்டியல்

## மேற்கு வங்கத்தின் பிரதமர்கள் (1947–50)

**மேற்கு வங்கத்தின் பிரதமர்கள்**  
| 1 | முனைவர். பிரபுல்ல சந்திரா கோஷ் | 15 ஆகத்து 1947 | 22 சனவரி 1948 | days | மாகாண சபை
(1946–52) | இந்திய தேசிய காங்கிரசு | சக்ரவர்த்தி இராசகோபாலாச்சாரி |
| --- | --- | --- | --- | --- | --- | --- | --- |
| 2 | மரு. பிதான் சந்திர ராய் | 23 சனவரி 1948 | 25 சனவரி 1950 | } |  |  |  |
# மேற்கு வங்காளத்தின் முதலமைச்சர்களின் பட்டியல்

## மேற்கு வங்காளத்தின் முதலமைச்சர்கள் (1950–தற்போதுவரை)

**மேற்கு வங்காளத்தின் முதலமைச்சர்கள்**  
| 3 | அஜோய் குமார் முகர்ஜி | 1 மார்ச் 1967 | நாட்கள் | 4-வது சட்டமன்றம்
(1967–68) | வங்காள காங்கிரசு |  |  |
| --- | --- | --- | --- | --- | --- | --- | --- |
| 4 | முனைவர். பிரபுல்ல சந்திரா கோஷ் | 19 பெப்ரவரி 1968 | நாட்கள்
<small>(total: 250 days)</small> | சுயேச்சை | தர்ம விரா |  |  |
| – | *குடியரசுத் தலைவர் ஆட்சி* | 20 பெப்ரவரி 1968 | 25 பெப்ரவரி 1969 | *கலைக்கப்பட்டது* | - |  |  |
| 5 | அஜோய் குமார் முகர்ஜி | 25 பெப்ரவரி 1969 | 16 மார்ச் 1970 | 5-வது சட்டமன்றம்
(1969–70) | வங்காள காங்கிரசு | தர்ம விரா |  |
| – | குடியரசுத் தலைவர் ஆட்சி | 19 மார்ச் 1970 | 30 சூலை 1970 | - |  |  |  |
| 30 சூலை 1970 | 2 ஏப்ரல் 1971 | *கலைக்கப்பட்டது* |  |  |  |  |  |
| (5) | அஜோய் குமார் முகர்ஜி | 2 ஏப்ரல் 1971 | 28 சூன் 1971 | நாட்கள் | 6-வது சட்டமன்றம்
(1971) | வங்காள காங்கிரசு | சாந்தி சவரூப் தவான் |
| – | குடியரசுத் தலைவர் ஆட்சி | 29 சூன் 1971 | 20 மார்ச் 1972 | நாட்கள் | *கலைக்கப்பட்டது* | - |  |
| 6 | சித்தார்த்த சங்கர் ரே | 20 மார்ச் 1972 | 30 ஏப்ரல் 1977 | 7-வது சட்டமன்றம்
(1972–77) | இந்திய தேசிய காங்கிரசு | அந்தோனி லான்சிலோட் டயஸ் |  |
| – | குடியரசுத் தலைவர் ஆட்சி | 30 ஏப்ரல் 1977 | 20 சூன் 1977 | நாட்கள் | *கலைக்கப்பட்டது* | - |  |
| 7 | ஜோதி பாசு | 21 சூன் 1977 | 23 மே 1982 | 8-வது சட்டமன்றம்
(1977–82) | இந்திய பொதுவுடமைக் கட்சி (மார்க்சியம்) | அந்தோனி லான்சிலோட் டயஸ் |  |
| 24 மே 1982 | 29 மார்ச் 1987 | 9-வது சட்டமன்றம்
(1982–87) | பி. டி. பாண்டே |  |  |  |  |
| 30 மார்ச் 1987 | 18 சூன் 1991 | 10-வது சட்டமன்றம்
(1987–91) | சையித் நூருல் ஹசன்] |  |  |  |  |
| 19 சூன் 1991 | 15 மே 1996 | 11-வது சட்டமன்றம்
(1991–96) |  |  |  |  |  |
| 16 மே 1996 | 5 நவம்பர் 2000 | 12-வது சட்டமன்றம்
(1996–2001) | கே. வி. ரகுநாத ரெட்டி |  |  |  |  |
| 8 | புத்ததேவ் பட்டாசார்யா | 6 நவம்பர் 2000 | 14 மே 2001 | வீரன் ஜே. ஷா |  |  |  |
| 15 மே 2001 | 17 மே 2006 | 13-வது சட்டமன்றம்
(2001–06) |  |  |  |  |  |
| 18 மே 2006 | 13 மே 2011 | 14-வது சட்டமன்றம் (2006–11) | கோபாலகிருஷ்ண காந்தி |  |  |  |  |
| 9 | மம்தா பானர்ஜி | 20 மே 2011 | 25 மே 2016 | 15-வது சட்டமன்றம்
(2011–16) | அகில இந்திய திரிணாமுல் காங்கிரசு | எம். கே. நாராயணன் |  |
| 26 மே 2016 | 4 மே 2021 | 16-வது சட்டமன்றம்
(2016–21) | கேசரிநாத் திரிபாதி |  |  |  |  |
| 5 மே 2021 | பதவியில் | 17-வது சட்டமன்றம்
(2021–26) | ஜகதீப் தங்கர் | } |  |  |  |
# மேற்கு வங்காளத்தின் முதலமைச்சர்களின் பட்டியல்

## மாநிலத்தில் குடியரசுத் தலைவரின் ஆட்சிக்காலம்

1. 1 சூலை 1962 — 8 சூலை 1962
1. 20 பெப்ரவரி 1968 — 25 பெப்ரவரி 1969
1. 19 மார்ச் 1970 — 2 ஏப்ரல் 1971
1. 28 சூன் 1971 — 19 மார்ச் 1972
# மேற்கு வங்காளத்தின் முதலமைச்சர்களின் பட்டியல்

## மேலும் பார்க்க

- இந்திய முதலமைச்சர்களின் பட்டியல்
- மேற்கு வங்காள ஆளுநர்களின் பட்டியல்
# விக்கிப்பீடியா:உங்களுக்குத் தெரியுமா/அக்டோபர் 19, 2011

- பழங்கால எருசலேம் நகரில் இயேசு கிறித்து சிலுவையில் அறையப்பட்ட இடம் **கொல்கொதா** (படம்) என்றழைக்கப்படுகிறது.
- பிரித்தானியக் குடியேற்ற நாடு ஒன்றில் வயது வந்தவர்கள் அனைவரும் கலந்து கொண்ட முதலாவது தேர்தல் **1931 இலங்கை அரச சபைத் தேர்தல்**.
- **சாம்பா** பிரேசில் நாட்டின் நடன வகை மற்றும் இசைப் பாணி.
- **ஐந்தொகை** என்பது ஒரு குறித்த நடப்பாண்டில் வியாபாரம் அல்லது நிறுவனமொன்றில் இடம்பெற்ற வருமானம், செலவுகள் என்பனவற்றில் ஏற்பட்ட விளைவுகளைத் தெரிவிக்கும் ஒரு கணக்குக் கூறு.
- பன்னாட்டு இயற்கைப் பாதுகாப்புச் சங்கம் வெளியிடும் **சிவப்புப் பட்டியல்** உயிரினங்களின் வெவ்வேறு காப்பு நிலைகளை பட்டியலிடுகின்றது.
# ராம்லீலா மைதானம், புதுதில்லி

**ராம்லீலா மைதானம்** அல்லது **ராம்லீலா திடல்** என்பது இந்தியத் தலைநகர் புது தில்லியில் அமைந்துள்ள ஓர் விளையாட்டுத் திடலாகும். சமய விழாக்கள், அரசியல் கட்சிகளின் கூட்டங்கள் மற்றும் பொதுக்கூட்டங்களுக்கு இது பயன்படுத்தப்படுகிறது. கேளிக்கை நிகழ்ச்சிகளும் இங்கு நடைபெறுகின்றன. இது புது தில்லி தொடர்வண்டி நிலையத்திற்கும் தில்லி வாயிலுக்கும் அண்மையில் உள்ளது.
# பிரவாகினி (செய்தி மடல்)

**பிரவாகினி** இலங்கை கொழும்பு பெண்கள் கல்வி ஆய்வு நிறுவனத்தால் 1993ம் ஆண்டு முதல் வெளியிட்டப்படும் ஒரு மாதாந்த செய்தி மடலாகும்.
# பிரவாகினி (செய்தி மடல்)

## நோக்கம்

இலங்கையில் பெண்களின் நிலை பற்றிய பல்வேறுவிதமான அம்சங்களையும் நன்கு கற்று ஆய்வு செய்வதுடன், பால் வேறுபாடு காரணமாக ஏற்படும் விளைவுகள் பற்றி நாட்டு மக்களின் உணர்வுகளைத் தூண்டுதலும், பெண் விடுதலை சம்பந்தமான விடயங்களைப் பரப்புவதும், விழிப்புணர்ச்சியை ஏற்படுத்துவதும் இச்செய்தியேட்டின் நோக்கமாகும்
# பிரவாகினி (செய்தி மடல்)

## உள்ளடக்கம்

மேற்குறிப்பிட்ட நோக்கத்திற்கமைய பெண்கள் விழிப்புணர்வு தொடர்பான பல்வேறுபட்ட தகவல்கள் இச்செய்தி மடலில் இடம்பெற்றிருந்தது.
# சித்தர்களின் உடற்கூற்றியல்

உடற்கூற்றியல் என்பது மனிதர்கள் மற்றும் விலங்குகளின் உடல் உறுப்புகளின் கட்டமைப்புகளைப் பற்றி விரிவாக விளக்கிடும் அறிவியல் துறை. இந்தத் துறை இரண்டு பெரும் பிரிவுகளாய் வகைப்படுத்தப் பட்டிருக்கிறது. வெறும் கண்களால் பார்த்து உணரக் கூடிய உறுப்புகளின் கட்டமைப்பை ஆராய்ந்து அறியும் வகையினை “மாக்ராஸ்கோப்பிக் அனாடமி” என்றும், கண்களால் பார்க்க முடியாத அல்லது நுண்ணோக்கிகளின் வழியே மட்டும் ஆராய்ந்து அறியும் வகையினை “மைக்ராஸ்கோப்பிக் அனாடமி” என்றும் அழைக்கின்றனர்.
# சித்தர்களின் உடற்கூற்றியல்

## திருமூலர்

மனித உடலானது தொண்ணூற்றி ஆறு பொறிகளால் கட்டப் பட்டது அது பற்றி திருமூலர் பின்வருமாறு உரைக்கிறார்.  
<big>"பூதங்கள் ஐந்தும் பொறியவை ஐந்துளும்  
ஏதம் படஞ்செய்து இருந்து புறநிலை  
ஓதும் மலம்குணம் ஆகும்ஆ தாரமொடு  
ஆதி அவத்தைக் கருவிதொண் ணூற்றாறே"</big> - **திருமூலர்**  
சித்தர்கள் இராச்சியம் இங்கிருந்து சுட்டியது..
# சித்தர்களின் உடற்கூற்றியல்

## வகைகள்

இந்த தொண்ணூற்றி ஆறு பொறிகளை அறிந்து, தெளிந்து கொள்வதே சித்த மருத்துவத்தின் அடிப்படையாகிறது. இவை ஒவ்வொன்றின் இயல்பு, குணம், தொழிற்பாடு போன்றவைகளை உணர்ந்து கொண்டுவிட்டால், சித்த மருத்துவத்தின் மகிமைகளைப் புரிந்து கொள்ளமுடியும். அதனை வெற்றிகரமாய் பயன்படுத்திடவும் முடியும். இந்த தொண்ணூற்றி ஆறு பொறிகளையும் இருபது வகைகளாய் பிரித்துக் கூறியிருக்கின்றனர்.
# சித்தர்களின் உடற்கூற்றியல்

## வகைகள்

### இருபது வகைகள்

1. அறிவு
1. இருவினை
1. மூவாசை
1. அந்தகரணங்கள்
1. பஞ்சபூதங்கள்
1. பஞ்சஞானேந்திரியங்கள்
1. பஞ்சகன்மேந்திரியஙக்ள்
1. ஐந்து உணர்வுகள் (பஞ்சதன்மாத்திரைகள்)
1. பஞ்சகோசங்கள்
1. மூன்று மண்டலஙக்ள்
1. குணங்கள்
1. மலங்கள்
1. பிணிகள்
1. ஏடனை
1. ஆதாரங்கள்
1. அவஸ்தைகள்
1. தாதுக்கள்
1. ராகங்கள்
1. தச நாடிகள்
1. தசவாயுக்கள்  
இந்த இருபது வகைகளில் தொண்ணூற்றி ஆறு பொறிகளும் அடங்கி இருக்கிறது. இவையே நம் உடலை இயக்குகின்றன. இவற்றில் ஏதேனும் ஒன்றில் மாற்றங்கள் ஏற்பட்டாலும் கூட அது உடலுக்கு சுகவீனம் ஏற்பட காரணமாய் அமைந்து விடுகிறது.
# சித்தர்களின் உடற்கூற்றியல்

## வகைகள்

### தொண்ணூற்றி ஆறு கூறுகள்

1. அறிவு
1. இருவினை(2)
1. நல்வினை
1. தீவினை
1. மூவாசைகள் (3)
1. மண்
1. பொன்
1. பெண்
1. மூன்று மண்டலங்கள்(3)
1. அக்னி மண்டலம்
1. சூரிய மண்டலம்
1. சந்திர மண்டலம்
1. குணங்கள்(3)
1. ராஜஸம்
1. தாமசம்
1. ஸாத்வீகம்
1. மலங்கள்(3)
1. ஆணவம்
1. கன்மம்
1. மாயை
1. பிணிகள்(3)
1. வாதம்
1. பித்தம்
1. சிலேத்துமம்
1. ஏடனை(3)
1. லோக ஏடனை
1. அர்த்த ஏடனை
1. புத்திர எடனை
1. அந்தக் கரணங்கள் (4)
1. மனம்
1. புத்தி
1. சித்தம்
1. அகங்காரம்
1. பஞ்சபூதங்கள்(5)
1. பிருதிவி - (பூமி - நிலம் - மண்)
1. அப்பு - (ஜலம் - நீர் - புனல்)
1. தேயு - (அக்னி - நெருப்பு - அனல்)
1. வாயு - (கால் - காற்று - கனல்)
1. ஆகாயம் ( வெளி - வானம் - விசும்பு)
1. பஞ்ச ஞானேந்திரியங்கள்(5)
1. மெய்
1. வாய்
1. கண்
1. மூக்கு
1. செவி
1. பஞ்ச கன்மேந்திரியங்கள்(5)
1. வாக்கு (வாய்)
1. பாணி (கை)
1. பாதம் (கால்)
1. பாயுரு (மலவாய்)
1. உபஸ்தம்(கருவாய்)
1. ஐந்து உணர்வுகள் (பஞ்ச தன் மாத்திரைகள்)(5)
1. சுவை (ரசம்)
1. ஒளி (ரூபம்)
1. ஊறு (ஸ்பரிசம்)
1. ஓசை (சப்தம்)
1. நாற்றம் (கந்தம்)
1. பஞ்ச கோசங்கள்(5)
1. அன்னமய கோசம்
1. பிராணமய கோசம்
1. மனோமய கோசம்
1. விஞ்ஞானமய கோசம்
1. ஆனந்தமய கோசம்
1. அவஸ்தைகள்(5)
1. சாக்கிரம் (நனவு)
1. சொப்பனம் ( கனவு)
1. சுழுத்தி (உறக்கம்)
1. துரியம் ( நிஷ்டை)
1. துரியாதீதம் (உயிர்ப்படக்கம்)
1. ஆதாரங்கள்(6)
1. மூலாதாரம்
1. சுவாதிஷ்டானம்
1. மணிபூரகம்
1. அனாகதம்
1. விசுத்தி
1. ஆஞ்ஞா
1. தாதுக்கள்(7)
1. இரசம்
1. இரத்தம்
1. மாமிசம்
1. மேதஸ்
1. அஸ்தி
1. மச்சை
1. சுக்கிலம் அல்லது சுரோணிதம்
1. ராகங்கள்(8)
1. காமம்
1. குரோதம்
1. லோபம்
1. மோகம்
1. மதம்
1. மாச்சரியம்
1. இடம்பம்
1. அகங்காரம்
1. தச நாடிகள்(10)
1. இடைகலை - (இடப்பக்க நரம்பு)
1. பிங்கலை - (வலப்பக்க நரம்பு)
1. சுமுழுனை - (நடுநரம்பு)
1. சிகுவை - (உள்நாக்கு நரம்பு)
1. புருடன் - (வலக்கண் நரம்பு)
1. காந்தாரி - (இடக்கண் நரம்பு)
1. அத்தி - ( வலச்செவி நரம்பு)
1. அலம்புடை - (இடச்செவி நரம்பு)
1. சங்கினி - (கருவாய் நரம்பு)
1. குகு - (மலவாய் நரம்பு)
1. தசவாயுக்கள்(10)
1. பிராணன் - உயிர்க்காற்று
1. அபாணன் - மலக் காற்று
1. வியானன் - தொழிற்காற்று
1. உதானன் - ஒலிக்காற்று
1. சமானன் - நிரவுக்காற்று
1. நாகன் - விழிக்காற்று
1. கூர்மன் - இமைக்காற்று
1. கிருகரன் - தும்மற் காற்று
1. தேவதத்தன் - கொட்டாவிக் காற்று
1. தனஞ்செயன் - வீங்கல் காற்று  
ஆக மொத்தம் தொண்ணூற்றாறு கூறுகளைக் கொண்டது நமது உடல். சித்த மருத்துவர்கள் உடற்கூறியல் முறைகளின் படியே நோய்களை அணுகுகின்றனர்.
# சித்தர்களின் உடற்கூற்றியல்

## தெளிவு

உடற்கூற்றியலில் சித்தர் பெருமக்கள் முன் வைக்கும் முதல் ஆச்சர்யமான தெளிவு, எந்த ஒரு மனிதனின் உடம்பும் அவரது கையால் அளக்க எட்டு சாண் உயரமும், நான்கு சாண் பருமனும், தொன்னூற்றி ஆறு விரற்கடை பிரமாணமும் கொண்டதாக இருக்குமாம்.இது வேறெந்த மருத்துவ முறையின் உடற்கூற்றியலும் சொல்லாத ஒரு செய்தி.
# சித்தர்களின் உடற்கூற்றியல்

## மூலம்

- சித்தர்கள் இராச்சியம்
# கல்லியாச்சேரி

**கல்லியாச்சேரி** (Kalliasseri, കല്ല്യാശ്ശേരി) என்பது இந்தியாவில் கேரள மாநிலத்தின் கண்ணூர் மாவட்டத்தில் உள்ள சிறிய நகரம் ஆகும்.  
மக்கள் தொகை [தொகு]  
2001 மக்கள்தொகை கணக்கெடுப்பின்படி மக்கள் தொகையில் kallyasseriyile உள்ளது 28,066 [1]. இவற்றில், 53% பெண்கள் 47% purusarum உள்ளன. 85 சதவீதம் எழுத்தறிவு விகிதம். இவற்றில், 83% ஆண்கள் மற்றும் கல்வியறிவு பெண்கள் 87% பாவிகளானோம். 6 வயதுக்கு கீழே மொத்த மக்கள் தொகையில் 6%. கல்வி நிறுவனங்கள் [தொகு] மாடல் பாலி டெக்னிக், Kalliassery Ke.pi.ar கோபாலன் நினைவு மேல்நிலைப் அரசு, Kalliassery பள்ளி Kalliassery அரசு. எல்பி பள்ளி Kannus கண்ணபுரம் இந்து மதம் எல்பி பள்ளி Kannus கண்ணபுரம் டாருல் இமான் முஸ்லீம் எல்பி பள்ளி Kannus தென் ஐக்கிய. பி பள்ளி Kannus மத்திய எல்பி பள்ளி Irinav இந்து மதம் எல்பி பள்ளி Irinav யூ பி பள்ளி உ.பி. பள்ளியில் Irinav முஸ்லிம்கள் Nokkilum எல்பி பள்ளி  
Nokkilum கிழக்கு எல்பி பள்ளி
# வார்ப்புரு:விருப்பம்/doc

### Basic Usage

&rarr;
# வார்ப்புரு:விருப்பம்/doc

### Parameters

; Custom text
&rarr;
:*When no parameter name is specified, custom text is assumed*  
; Icon
&rarr;
:*Default icon*  
&rarr;
:*Legacy icon*  
&rarr;
:*"Fb" icon*  
; Username
&rarr;  
; Num (User Likes)
&rarr;  
&rarr;  
&rarr;
:*Etc...*
# வார்ப்புரு:விருப்பம்/doc

### Supported parameter combinations

; Custom text
&rarr;
:*Custom text + icon*  
&rarr;
:*When combined with Num (User likes), custom text replace the verb "like"*  
&rarr;
:*For plural users, remember to change your verb accordingly*  
; Icon
&rarr;
:*icon + username*  
&rarr;
:*icon + num (user likes)*  
; Username
:*Username can be combined with Icon, as above. You can't use this parameter together with custom text or num (user likes).*  
; Num (User Likes)
:*Num can be combined with Custom Text and Icon, as above. You can't use this parameter together with Username.*  
; 3 parameter combination
&rarr;
:*You can combine Custom Text, Icon, and Num (User likes)*
# வார்ப்புரு:விருப்பம்/doc

### Related Templates

-  
<includeonly>  
</includeonly>
# பையனூர்

**பையனூர்** (Payyanur, ) இந்தியாவின் வடக்கு மலபார் பகுதியில் உள்ள கண்ணூர் மாவட்டத்தின் வடக்கு முனையில் அமைந்திருக்கும் ஒரு நகராட்சி ஆகும். இந்த ஊரானது கண்ணூரில் இருந்து வடக்கே 46 கி.மீ தொலைவில் அமைந்துள்ளது. இந்த ஊரில் பழமையான *சுப்பிரமணியர் கோயில்* உள்ளது. இந்த ஊரில் விற்கப்படும் பையனூர் புனித மோதிரம் புகழ்பெற்றதாகும்.
# ஹெர்ச்சல் கிப்ஸ்

**ஹெர்ச்சல்ஸ் கிப்ஸ்** (*Herschelle Gibbs*, பிறப்பு: பிப்ரவரி 23 1974 ), தென்னாப்பிரிக்க அணியின் முன்னாள் துடுப்பாட்டக்காரர். இவர் 90 தேர்வுத் துடுப்பாட்டப் போட்டிகளிலும் , 248 ஒருநாள் பன்னாட்டுத் துடுப்பாட்டப் போட்டிகளிலும் 193 முதல்தர துடுப்பாட்டப் போட்டிகளிலும், 387 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 -2008 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1996 -2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
அனைத்துக் காலத்திற்குமான சிறந்த களத் தடுப்பாட்ட வீரர்களில் ஒருவராக இவர் அறியப்படுகிறார். சக நாட்டு வீரரான சான்டி ரோட்சுடன் இவர் சில சமயங்களில் ஒப்பிடப்படுகிறார். ஆனால் அவரை விட குச்சங்களைக் பார்த்து எறிவதில் கிப்ஸ் சிறந்தவர் என முன்னாள் ஆத்திரேலிய தலைவர் ரிக்கி பாண்டிங் தெரிவித்துள்ளார். கரீபியன் பிரீமியர் லீக் போட்டிகளில் கலந்து கொண்ட முதல் தென்னாப்பிரிக்க வீரர் மற்றும் சர்வதேச அளவில் ஒன்பதாவது வீரர் எனும் பெருமை பெற்றார். இவர் 2018 ஆம் ஆண்டில் அணியில் இருந்து நீக்கப்பட்ட பிரகு இவர் தென்னாப்பிர்க்க ஆ அணியில் விளயாடியுள்ளார்.
# ஹெர்ச்சல் கிப்ஸ்

## தேர்வுத் துடுப்பாட்டம்

1996 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .நவம்பர் 7, கொல்கத்தா ஈடன்கார்டனில் நடைபெற்ற இந்தியத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 112 பந்துகளில் 31 ஓட்டங்களை எடுத்து வெங்கடேஷ் பிரசாத் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 12 பந்துகளில் 9 ஓட்டங்கள் எடுத்து சவகல் சிறீநாத் பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்க அணி 329 ஓட்டங்களால் வெற்றி பெற்றது. 2008 ஆம் ஆண்டில் மேற்கிந்தியத் தீவுகள் துடுப்பாட்ட அணி சிம்பாப்வே மற்றும் தென்னாப்பிரிக்காவில் சுற்றுப்பயணம் செய்து விளையாடியது சனவரி 10, டர்பனில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 22 பந்துகளில் 27 ஓட்டங்களை எடுத்து பவல் பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்க அணி ஒரு ஆட்டப்பகுதி மற்றும் 100 ஓட்டங்களால் வெற்றி பெற்றது.
# ஹெர்ச்சல் கிப்ஸ்

## ஒருநாள் பன்னாட்டுத் துடுப்பாட்டம்

1996 ஆம் ஆண்டில் தென்னாப்பிரிக்கத் துடுப்பாட்ட அணி கென்யாவில் சுற்றுப் பயணம் செய்து விளையாடியது.அக்டோபர் 3,நைரோபில் கென்யத் துடுப்பாட்ட அணிக்கு எதிரான தொடரின் ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். இந்தப் போட்டியில் 22 பந்துகளில் 17 ஓட்டங்களில் எடுத்து ஒடும்பீ பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்க அணி 202 ஓட்டங்களில் வெற்றி பெற்றது. 2010 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. பெப்ரவரி 27 , அகமதாபாத்தில் இந்தியத் துடுப்பாட்ட அணிக்கு எதிரான தொடரின் மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் தென்னாப்பிரிக்க அணி 90 ஓட்டங்களில் வெற்றி பெற்றது.
# இலங்கை அரசாங்க சபை

**இலங்கை அரசாங்க சபை** அல்லது **இலங்கை அரசு சபை** (*State Council of Ceylon*) என்பது அன்றைய பிரித்தானிய இலங்கையின் (இன்றைய இலங்கை) சட்டவாக்க சபையைக் குறிக்கும். இச்சபை 1931 ஆம் ஆண்டு டொனமூர் அரசியலமைப்புத் திட்டத்தின் கீழ் அமைக்கப்பட்டது. இதன் மூலம் பிரித்தானியக் குடியேற்ற நாடான இலங்கையில் இன, சாதி, மதம், பால் என்ற வேறுபாடின்றி அனைத்து வயது வந்தவர்களுக்கும் முதற் தடவையாக தமது பிரதிநிதிகளைத் தேர்ந்தெடுக்கும் உரிமை வழங்கப்பட்டது. டொனமூர் அரசியலமைப்பின் படி இலங்கை சட்டவாக்கப் பேரவைக்குப் பதிலாக இந்த அரசாங்க சபை நிறுவப்பட்டது. இது  
முதலாவது அரசு சபைக்கான தேர்தல் 1931 ஆம் ஆண்டிலும், இரண்டாவது தேர்தல் 1936 ஆம் ஆண்டிலும் இடம்பெற்றன. 1941 ஆம் ஆண்டில் நடைபெறவிருந்த தேர்தல் இரண்டாம் உலகப் போர்ச் சூழ்நிலையால் நடைபெறவில்லை. அதன் பின்னர் 1947 ஆம் ஆண்டில் சோல்பரி அரசியலமைப்பு அறிமுகப்படுத்தப்பட்டு அரசு சபை இலங்கை நாடாளுமன்றமாக மாற்றப்பட்டது. இதன் பின்னர் 1948, பெப்ரவரி 4 இல் இலங்கை விடுதலை அடைந்தது.
# இலங்கை அரசாங்க சபை

## உறுப்பினர்கள்

(நடுவில் இருப்பவர்), 1936]]
மொத்தம் 61 உறுப்பினர்களைக் கொண்டது இலங்கை அரசாங்க சபை. இவர்களில் 50 பேர் நேரடியாக மக்கள் வாக்கெடுப்பு மூலம் தேர்த்நெடுக்கப்பட்டனர். 8 உறுப்பினர்கள் ஆளுநரினால் நியமிக்கப்பட்டனர். ஏனைய மூவரும் உத்தியோக உறுப்பினர்கள். இந்த 61 பேரில் இருந்து 10 பேர் அமைச்சரவைக்குத் தெரிவு செய்யப்பட்டனர். உத்தியோகபூர்வ உறுப்பினர்கள் மூவரும் ஏழு பேர் உத்தியோகப் பற்றற்ற உறுப்பினர்களும் அமைச்சரவை உறுப்பினர்களாக இருப்பர்.
# இலங்கை அரசாங்க சபை

## உறுப்பினர்கள்

### சபாநாயகர்கள்

- சேர் அல்பிரட் பிரான்சிஸ் மொலமூர் (1931-34)
- சேர் பொரெஸ்டர் ஆகுஸ்டஸ் ஒபயசேகர (1934-35)
- டி. எஸ். சேனநாயக்கா (1942-47)
- ஈ. ஏ. நுகவெல
- டொனாலட் ஒபயசேகர
- டி. டி. பானபொக்கே
- ஈ. டபிள்யூ. பெரேரா
- ஜி. கே. டபிள்யூ. பெரேரா
- எம். எம். பெரேரா
- ஜி. ஜி. பொன்னம்பலம்
- டி. எம். ராஜபக்ச
- அபேரத்ன ரத்நாயக்கா
- முகம்மது காலித் சால்டின், (1931-35)
- எட்வின் விஜேரத்தின
- எஸ். ஏ. விக்கிரமசிங்க
# கடருத்ர உபநிடதம்

**கடருத்ர உபநிடதம்** என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 84-வது உபநிஷத்து. தேவர்களுக்கு அவர்களே கேட்டுக்கொண்டபடி பிரம்மா உபதேசித்தது. இது சன்னியாச உபநிடதங்கள் என்ற பகுப்பைச் சேர்ந்தது. இதன் இரு சிறப்புகள்: ஒன்று, பிரம்மச்சரியத்திற்கு ஓர் இறுக்கமான இலக்கணம்; மற்றொன்று, வேதாந்தத்தின் சில நெருடலான சொற்களுக்குத் தெளிவான விளக்கம்.
# கடருத்ர உபநிடதம்

## உரைநடைப் பகுதி

இவ்வுபநிடதம் உரைநடையில் சிறிதளவும் பிறகு செய்யுள் நடையில் 42 சுலோகங்களும் கொண்டது. உரைநடைப் பிரிவில் சீடனானவன் குருவை அண்டி அவர் சொற்படி அவருடனேயே எப்படி வாழவேண்டும் என்பதைச் சொல்லப்பட்டிருக்கிறது. இதனில் சீடன் கடைப்பிடிக்கவேண்டிய பிரம்மசரியத்திற்கொரு இலக்கணம் சொல்லுமிடத்தில்,பிரம்மசரியத்திற்குக் குந்தகங்களான 'மைதுனங்கள்' (=இனச்சேர்க்கைகள்) எட்டு விதம் என்று சொல்லி உபநிடதம் அவைகளைப் பட்டியலிடுகிறது:  
::*தர்ஶனம் ஸ்பர்ஶனம் கேலி: கீர்த்தனம் குஹ்யபாஷணம்*.
::*ஸங்கல்போத்யவஸாயஶ்ச க்ரியா நிர்விருத்திரேவ ச* .
::*ஏதன்மைதுனமஷ்டாங்கம் ப்ரவதந்தி மநீஷிண:*
::*விபரீதம் பிரம்மசர்யம் அனுஷ்டேயம் முமுக்ஷுபி:*  
இதன் பொருள்:  
::(மைதுனத்தை மனதில் கொண்டு) பார்த்தல், தொடல், விளையாடல், கூடப்பாடல், இருபொருள் கொண்டு பேசுதல், நினைத்தல்,திட்டமிடல்,செயல் --ஆகிய இவை எட்டுமே மைதுனம் என்று கூறுவர் அறிஞர். வீடு பெற விருப்பமுடையோர் கடைப்பிடிக்கவேண்டியது இதற்கு எதிரானதான பிரம்மச்சரியம்.
# கடருத்ர உபநிடதம்

## செய்யுட்பகுதி

- கருமத்தாலோ, மக்களாலோ, வேறு எதனாலோ பிரம்ம வித்தையை அடைய இயலாது. பிரம்மஞானம் ஒன்றினால்தான் மனிதன் பிரம்மத்தை அடையலாம்.
- எல்லா உயிர்களுக்கும் உள்ளுறைபவனாக விளங்கும் பரமானந்த ஆன்மாவை எவனொருவன் காண்கிறானோ அவன் புண்ணிய கருமத்தாலோ பாபகருமத்தாலோ ஒருபொழுதும் துன்புறுவதில்லை.
- மாயை என்ற *உபாதி* (இணைபொருள்) இல்லாதது பரஞ்சோதி அல்லது *சுத்தசைதன்யம்*.
- மாயை என்ற *உபாதி* (இணைபொருள்) யுடன் சேர்ந்து கடவுட்சோதி அல்லது *ஈசுவரசைதன்யம்* எனப்படுகிறது
- அதுவே அவித்தையோடு கூடியபோது ஜீவசைதன்யமாகிறது.
- அந்தக்கரணத்துடன் கூடிச் செயல்படும்பொழுது *பிரமாதா* (வினையாற்றுபவன்) எனப்படுகிறது.
- அந்தக்கரணத்தின் விருத்தி (மனப்போக்கு) வடிவாகும்பொழுது *பிரமாணம்* (ஆணையுரிமையுடைத்தது) எனப்படுகிறது
- அறியப்படும் பொருளில் விளங்குகையில் 'பலம்' (பயன்) எனப்படுகிறது
- அறியப்பட்ட பொருள் தான் பிரமேயம்.  
உலகம் முழுதும் உள்ளுறைபவனாக உள்ள ஆன்மா மேலே குறிப்பிட்ட ஏழு வகையாகத் தோன்றுகிறது. அறிவுடையோன் தனது ஆன்மாவை உபாதி ஏதுமற்றதாகக் கருதவேண்டும். உள்ளபடி உண்மையை அங்ஙனம் அறிபவன் பிரம்மாகவே விளங்க உரிமையுடையவனாகிறான். இதுவே எல்லா வேதாந்தங்களின் முடிவு.
# கடருத்ர உபநிடதம்

## பொன்மொழி

::இவ்வுலகமுழுவதும் துன்பவடிவமாகவும் துன்புறுவோர் வடிவமாகவும் உள்ளது. வேதாந்த வாக்கியத்தால் உதித்த ஞானத்தின் மூலமாக அதே உலகம் உள்ளுறையும் ஆன்மவடிவாக விளங்குகிறது.
# அருணா சாயிராம்

**அருணா சாயிராம்** (*Aruna Sairam*) தென்னிந்தியாவின் குறிப்பிடத்தக்க கருநாடக இசைப் பாடகர்களுள் ஒருவர்.
# அருணா சாயிராம்

## இசைப் பயிற்சி

அருணா சாயிராம் மும்பையில் வளர்ந்தவர். இவரது குடும்பம் இசைப் பின்னணி கொண்டது. இவரது தாயார் ராஜலட்சுமி சேதுராமன் ஆலத்தூர் சகோதரர்கள் மற்றும் தஞ்சாவூர் சங்கர அய்யரின் சிஷ்யை. அருணாவின் வீட்டிற்கு வந்து டி. பிருந்தா இசையினைக் கற்பித்தார். மும்பையில் தனது இல்லம் பல இசைக்கலைஞர்கள் வந்து செல்லும் இடமாக இருந்ததால் தான் இசை ஆர்வம் பெற்றிருக்கக் கூடும் என்று தொலைக்காட்சி நேர்காணலில் அருணா தெரிவித்துள்ளார்.
# அருணா சாயிராம்

## கலை வாழ்க்கை

இந்தியாவில் உள்ள எல்லா பெரிய சபைகளிலும் அருணா சாயிராம் பாடியுள்ளார். அதுமட்டுமின்றி உலகின் பல இடங்களுக்கும் சென்று இசை நிகழ்ச்சிகள் நடத்தியுள்ளார்.
# அருணா சாயிராம்

## தனிப்பட்ட வாழ்க்கை

அருணாவுக்கு காயத்ரி, மைத்ரேயி என இரு மகள்கள் உள்ளனர். மைத்ரேயி (1974-2020) தனது 45 வயதில் சியாட்டிலில் புற்றுநோயால் இறந்தார்.
# அருணா சாயிராம்

## இணைந்து பணியாற்றியவர்கள்

அருணா சாய்ராம் உலகம் முழுவதும் உள்ள பல கலைஞர்களுடன் இணைந்து பணியாற்றியுள்ளார். சாய்ராமுடன் பணிபுரிந்த சில கலைஞர்களின் பட்டியல் இங்கே.
# அருணா சாயிராம்

## இணைந்து பணியாற்றியவர்கள்

### இந்தியா

சங்கர் மகாதேவன், உ. சிறீநிவாஸ் வித் நீலா பகவத், ஜெயந்தி குமரேசு, கோக் ஸ்டுடியோ-ராம் சம்பத், சுதா ரகுநாதன், அகம் இசைக்குழு, ஜாகிர் உசேன்,<nowiki/>ரோனு மஜூம்தார், அரிச்சரண், தயீர் சதம் திட்டம், மாளவிகா சருக்காய் (நடனக் கலைஞர். பண்டிட். ஜெயதீர்த் மேவுண்டி, கௌசிகி சக்ரவர்த்தி, பத்ம சுப்பிரமணியம், கவுரவ் மஜூம்தார், விவேக் சாகர்
# அருணா சாயிராம்

## இணைந்து பணியாற்றியவர்கள்

### சர்வதேச கலைஞர்கள்

டொமினிக் வெல்லார்ட், மைக்கேல் ரீமன் கிறிஸ்டியன் போல்மேன் நூருடின் தஹிரி, ஜெசிசி பானிசுடர், விஜய் ஐயர் ராஜிகா பூரி (நடனக் கலைஞர்), சௌமிக் தத்தா,==
- பத்மஸ்ரீ விருது
- சங்கீத சூடாமணி விருது, 2006 வழங்கியது: ஸ்ரீ கிருஷ்ண கான சபா, சென்னை
- இசைப்பேரறிஞர் விருது, 2009. வழங்கியது: தமிழ் இசைச் சங்கம், சென்னை.
- இந்திரா சிவசைலம் அறக்கட்டளை விருது, 2012
- சங்கீத நாடக அகாதமி விருது, 2013
- செவாலியே விருது
- இசைச் சிறப்பு விருது, 2025, தி இந்து
# நோமன் கோர்டன்

**நோமன் கோர்டன்** (*Norman Gordon*, ஆகத்து 6, 1911 - செப்டம்பர் 2, 2014), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 29 முதல்தர துடுப்பாட்டப் போட்டிகளிலும் கலந்து கொண்டுள்ளார். 1938 - 1939 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இலங்கை அரசாங்க சபைத் தேர்தல், 1931

**இலங்கை அரசாங்க சபைக்கான முதலாவது தேர்தல்** 1931 ஆம் ஆண்டு சூன் 13 முதல் சூன் 20 வரை இடம்பெற்றது. பிரித்தானியக் குடியேற்ற நாடு ஒன்றில் இடம்பெற்ற வயது வந்தவர்கள் அனைவரும் கலந்து கொண்ட முதலாவது தேர்தல் முறையாகும்.
# இலங்கை அரசாங்க சபைத் தேர்தல், 1931

## பின்னணி

1931 இல் டொனமூர் அரசியலமைப்பு அறிமுகப்படுத்தப்பட்டு முன்னர் இருந்து வந்த இலங்கை சட்டசபைக்குப் பதிலாக இலங்கை அரச சபை உருவாக்கப்பட்டது. 58 உறுப்பினர்களில் 50 பேர் பொதுமக்களாலும், 8 பேர் பிரித்தானிய ஆளுநரினாலும் நியமிக்கப்பட்டனர்.  
பழைய சட்டசபை 1931 ஏப்ரல் 17இல் கலைக்கப்பட்டு, புதிய அரசாங்க சபைக்கான மனுக்கள் 1931 மே 4 இல் ஏற்றுக் கொள்ளப்பட்டது. டொனமூர் ஆணைக்குழு இலங்கைக்கு மேலாட்சி (டொமினியன்) அந்தஸ்து வழங்காத காரணத்தால் யாழ்ப்பாண இளைஞர் காங்கிரஸ் இத்தேர்தலைப் புறக்கணிக்குமாறு மக்களைக் கோரியது
- அவிசாவளை - பொரெஸ்டர் ஆகுஸ்டஸ் ஒபயசேகர, 7,424 வாக்குகள்.
- மட்டக்களப்பு-திருகோணமலை - எம். எம். சுப்பிரமணியம்
- காலி - சி. டபிள்யூ. டபிள்யூ. கன்னங்கரா.
- அம்பாந்தோட்டை - வி. எஸ். டி எஸ். விக்கிரமநாயக்க, 15,384 வாக்குகள்
- அட்டன் - பெரி. சுந்தரம், போட்டியின்றித் தெரிவு
- ஹொரண - ஈ. டபிள்யூ. பெரேரா
- களனி - டொன் பாரன் ஜெயதிலக்க, போட்டியின்றித் தெரிவு
- குருணாகலை - ஜோன் கொத்தலாவலை
- மன்னார்-முல்லைத்தீவு - முதலியார் ஆனந்தம் சீமான்பிள்ளை, (ஜி. ஜி. பொன்னம்பலத்தை வென்றார்
- மொரவக்கை - எஸ். ஏ. விக்கிரமசிங்க
- ருவான்வெலை - ஏட்லின் மொலமூர், போட்டியில்லை  
1931 சூன் 26 இல் ஆளுனர் எட்வர்ட் பார்ன்ஸ் மேலும் 8 பேரை அரசாங்க சபைக்கு நியமித்தார்.
# இலங்கை அரசாங்க சபைத் தேர்தல், 1931

## இடைத்தேர்தல்கள்

வட மாகாணத்தின் 4 தொகுதிகளுக்கு 1934 ஆம் ஆண்டில் இடைத்தேர்தல்கள் இடம்பெற்றன. பின்வருவோர் தேர்ந்தெடுக்கப்பட்டனர்:
- யாழ்ப்பாணம் - அருணாசலம் மகாதேவா
- காங்கேசன்துறை - சுப்பையா நடேசன்
- ஊர்காவற்துறை - நெவின்ஸ் செல்வதுரை
- பருத்தித்துறை - ஜி. ஜி. பொன்னம்பலம்
# ரொபர்ட் கிரகாம்

**ரொபர்ட் கிரகாம்** (*Robert Graham*, பிறப்பு: செப்டம்பர் 16 1877, இறப்பு: ஏப்ரல் 21 1946), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 18 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரொனி கிரீவ்சன்

**ரொனி கிரீவ்சன்** (*Ronnie Grieveson*, பிறப்பு: ஆகத்து 24 1909, இறப்பு: சூலை 24 1998), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 30 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1939 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மச்சமுனி

**மச்சமுனி** (*Machamuni*) காகபுசுண்டரின் சீடராவார். சிவபெருமான் ”கௌலஞானத்தை” உமாதேவியாருக்கு உபதேசிக்கும் பொது இடையில் அவர் தூங்கி விட்டாராம். ஆனால் ஆரம்பத்தில் இருந்து இறுதி வரையில் கேட்டுக் கொண்டிருந்த மீன் ஒன்று, மீதி ஞானத்தை தெரிந்து கொள்ள பூமியில் பிறந்ததாகவும் அதுவே மச்ச முனி என்கிற வரலாறு கூறப்படுகிறது. இவரின் குருபூஜை (பிறந்த திருநாள்) **புரட்டாசி மாதம் வளர்பிறை பஞ்சமி திதி** அன்று, அதாவது பிள்ளையார் சதுர்த்திக்கு மறுநாள் ஆகும்.
# புலஸ்தியர்

**புலஸ்தியர்** கமலமுனியின் பேரன் என்றும், அகத்தியருக்கு பிரியமான சீடன் என்றும், சிவராஜ யோகியான இவர் திருமந்திர உபதேசம் பெற்றவர் என்றும் போகர் தனது போகர் 7000 என்னும் நூலில் சொல்லியிருக்கிறார். திரணபிந்துவின் மகள் ஆவிருப்பு என்பவளை இவர் மணந்ததாகவும், இவருக்கு விசித்திர வாசு என்று ஒருமகன் பிறந்ததாகவும் சொல்லப்படுகிறது.  
<big>"உருவான புலஸ்தியரின் மார்
க்கம் கேளு  
ஓகோகோ நாதர்கள் அறிந்ததில்லை  
கருவான தேவரிஷி தன் வரத்தால்  
கமலமுனி தன் வயிற்றில் பிறந்த பேரன்  
திருவான அகத்தியருக் உகந்த சீடன்  
தீர்க்கமுள்ள சிவராஜ புனித யோகன்  
பருவான திருமந்திர உபதேசந்தான்  
பாருலகில் புலஸ்தியர் என்றறைய லாமே".</big>- **போகர் 7000**
# மாநகராட்சி

**மாநகராட்சி ** (municipal corporation) ஒரு மாநகரம் அல்லது பெருநகர் பகுதியினை உள்ளாட்சி அமைப்பாகும். இந்தியாவில் பத்து இலட்சத்திற்கும் கூடுதலான மக்கள்தொகை கொண்ட நகராட்சிகள் **மாநகராட்சி** தகுதி பெறுகின்றன. இவற்றிற்கு மாநில அல்லது மாகாண அரசுகள் தனியான சட்டங்கள் மூலம் தன்னாட்சி அதிகாரம் கொடுக்கின்றன.  
இத்தகைய பெயரிடல் ஐக்கிய இராச்சியத்தில் தோன்றினாலும், இலண்டன் மாநகராட்சியைத் தவிர்த்து, அங்கு பரவலாக பயன்படுத்தப்படுவதில்லை. இருப்பினும் முந்தைய பிரித்தானிய காலனிகளிலும் இந்தியாவிலும் இந்தக் கருத்து கொள்கையளவில் மாநகர உள்ளாட்சி நிர்வாகத்தின் மையமாக உள்ளது.
# மாநகராட்சி

## இந்தியா

மாநகராட்சிக் கட்டிடம்]]  
இந்தியாவில் இரண்டு இலட்சத்திற்கும் கூடுதலான மக்கள்தொகை கொண்ட நகராட்சிகள் மாநில அரசுகளால் ஆய்வு செய்யப்பட்டு தனி சட்டம் மூலம் **மாநகராட்சி** நிலை பெறுகின்றன. இதன்மூலம் இந்த மாநகராட்சிகள் நேரடியாக மாநில அரசுடன் தொடர்பு கொள்கின்றன. இந்தியாவின் மிகப்பெரும் மாநகராட்சியாக மும்பை விளங்குகிறது. அடுத்த நிலைகளில் முறையே தில்லி, கொல்கத்தா, பெங்களூரு, சென்னை
ஆகியன உள்ளன.
headquarters]]  
மாநகரம் பல வார்டுகளாகப் பிரிக்கப்பட்டு உள்ளாட்சித் தேர்தலில் அங்கத்தினர்கள் தேர்ந்தெடுக்கப்படுகின்றனர். மாநகராட்சி அங்கத்தினர்கள் தங்களுக்குள் மேயர் மற்றும் துணை மேயரை தேர்ந்தெடுத்துக் கொள்கின்றனர். மாநகராட்சியின் நிர்வாகப் பொறுப்புகளை மேலாண்மை செய்ய இந்திய ஆட்சிப் பணியை சேர்ந்த **மாநகராட்சி ஆணையர்** மாநில அரசால் நியமிக்கப்படுகிறார். இவர் மாநகராட்சி ஊழியர்களை மேற்பார்வையிடுவதுடன் மாநகராட்சி எடுக்கும் முடிவுகளை செயலாற்றும் பொறுப்பை உடையவராகிறார். ஆண்டின் நிதிநிலை அறிக்கையையும் தயாரிக்கிறார்.  
ஓர் நகரின் மாநகராட்சி சாலைகள் பராமரிப்பு, பொதுப் போக்குவரத்து, குடிநீர் வழங்கல், பிறப்பு/இறப்பு பதிவு, கழிவுகள் அகற்றல் ஆகிய பொறுப்புகளை ஏற்றுள்ளது. மேலும் சில மாநகராட்சிகள் பொதுமக்கள் பாதுகாப்பிற்கான தீயணைப்பு மற்றும் முதலுதவி வண்டி சேவைகளை வழங்குகின்றன.பூங்காக்கள் மற்றும் கட்டிடங்களையும் பராமரிக்கின்றன. இவற்றிற்கான நிதி வருவாய் சொத்து வரி, மனமகிழ்வு வரி, ஆக்ட்ராய் என்னும் நுழைவு வரி (பல மாநகராட்சிகளில் கைவிடப்பட்டு வருகிறது) மூலமும் பயன்படுத்தும் சேவைகளுக்கான கட்டணங்கள் மூலமும் பெறப்படுகிறது.
# ஜெஃப் கிரிஃபின்

**ஜியோப் கிரிபின்** (*Geoff Griffin*, பிறப்பு: சூன் 12 1939, இறப்பு: நவம்பர் 16 2006), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 42 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1960 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிண்ணாக்கீசர்

**பிண்ணாக்கீசர்** அல்லது **புண்ணாக்கீசர்** அல்லது **புண்ணாக்கு சித்தர்** தமிழ் சைவ கலாச்சாரத்தில் உள்ள 18 சித்தர்களில் ஒருவர். இவருக்கு இரட்டை நாக்கு, அதாவது பிளவு பட்ட நாக்கை உடையவர் இதனால் *பிண்ணாக்கீசர்* என அழைக்கப்பட்டார். இடையர் குலத்தில் பிறந்த இவர் சிறந்த தமிழ்ப் புலமை பெற்றவர் என்றும், கர்நாடகத்தில் இருந்தவர் என்றும் போகர் சொல்கிறார். பாம்பாட்டிச் சித்தருக்கு சீடராக இருந்த இவருக்கு, மச்சமுனி சீடராக இருந்ததாக சொல்லப் படுகிறது.  
பொதுவாக, அவர் அங்குள்ள அவரது சென்னிமலை தவபீடத்தின் ஊர்பெயரால் **சென்னிமலை சித்தர்** என்றும் அழைக்கப்படுகிறார்.  
இவர் பாம்பாட்டி சித்தரின் சீடர். இவர் நாக்கு இரண்டாகப் பிளவுபட்டிருந்ததால் *பிண்ணாக்கீசர்* என்று அழைக்கப்ட்டார். சிவகிரி என்று சிறப்பிக்கப்படும் சென்னிமலை மீது ஒரு குகையில் வாழ்ந்திருக்கிறார். சென்னிமலை மீது நீண்ட காலம் தவமியற்றி அங்கேயே ஜீவ சமாதியும் கூடியிருக்கிறார். அதனால் சென்னிமலை சித்தர் என்ற பெயரையும் கொண்டிருக்கிறார்.
# பிண்ணாக்கீசர்

## தவபீடம்

இந்த சித்தர் சென்னிமலை உச்சியில் சமாதி பூண்டு கோயில் கொண்டுள்ளார். அந்தக் கோவில் வேல்கள் நிறைந்த வேல் கோட்டமாகக் காட்சியளிக்கிறது. அந்த வேல் கோட்டத்தின் அருகே மிகப் பழமையான குகை ஒன்றும் உள்ளது. அதன் அருகில் சரவணமாமுனிவர் என்ற வேறு ஒரு சித்தர் சமாதியும் உள்ளது.
# எல்ஃப் ஹோல்

**எல்ஃப் ஹோல்** (*Alf Hall*, பிறப்பு: சனவரி 23 1896, இறப்பு: சனவரி 1 1964), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 46 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 -1931 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டிரெவோர் கொடாட்

**டிரெவோர் கொடாட்** (*Trevor Goddard*, பிறப்பு: ஆகத்து 1 1931), தென்னாப்பிரிக்க அணியின் துடுப்பாட்டக்காரர். இவர் 41 தேர்வுத் துடுப்பாட்டப் போட்டிகளிலும் , 179 முதல்தர துடுப்பாட்டப் போட்டிகளிலும் கலந்து கொண்டுள்ளார். 1955 - 1970 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் கிளோவர்

**ஜார்ஜ் கிளோவர்** (*George Glover*, பிறப்பு: மே 13 1870, இறப்பு: நவம்பர் 15 1938), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 16 முதல்தர துடுப்பாட்டப் போட்டிகளிலும் கலந்து கொண்டுள்ளார். 1896 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# முகமது ஹபிபுல்லா

நவாப் கான் பகதூர் சர் **முகமது ஹபிபுல்லா** (பி. செப்டம்பர் 22, 1869 - இ. மே 16, 1948) ஒரு இந்திய அரசியல்வாதி மற்றும் ஆட்சியாளர். சென்னை மாகாண ஆளுனரின் நிருவாகக் குழு உறுப்பினராகவும் திருவாங்கூர் சமஸ்தானத்தின் திவானாகவும் பணியாற்றியவர்.
# முகமது ஹபிபுல்லா

## ஆரம்பகால வாழ்க்கை

ஹபிபுல்லா சென்னையில் அன்சுக் உசைன் கான் சாகிப் என்பவரின் மகனாகப் பிறந்தார். அவரது குடும்பத்தினர் ஆற்காடு நவாப்பின் நெருங்கிய உறவினர்கள். சைதாப்பேட்டையிலுள்ள சிலா உயர்நிலைப் பள்ளியில் படித்து பின்பு சட்டக் கல்வியும் கற்றார். ஜூலை 1888 இல் வேலூரில் சட்டத் தொழில் செய்யத் தொடங்கினார்.
# முகமது ஹபிபுல்லா

## அரசியல் வாழ்க்கை

உள்ளாட்சி வாரிய அரசியலில் ஈடுபட்ட ஹபிபுல்லா 1895 இல் வேலூர் நகராட்சியின் அரசு சாரா மதிப்புறு தலைவராகத் தேர்ந்தெடுக்கப்பட்டார். செப்டம்பர் 1901 இல் நகராட்சியின் அரசு சார் செயலாளராகத் தேந்தெடுக்கப்பட்டபின் தன் சட்டத் தொழிலைத் துறந்தார். 1905 இல் நகராட்சியின் தலைவராகத் தேர்ந்தெடுக்கப்பட்டு அடுத்த பதினான்கு ஆண்டுகள் அப்பதவியில் தொடர்ந்தார். ஜூலை 1919 - ஜனவரி 1920 காலகட்டத்தில் விடுப்பில் சென்றிருந்த பெருங்காவூர் ராஜகோபாலாச்சாரிக்கு பதிலாக சென்னை மாகாண ஆளுனரின் நிருவாகக் குழுவில் உறுப்பினராகப் பணியாற்றினார்.  
1919இல் உலக நாடுகள் சங்கத்தின் முதல் கூட்டத்தில் இந்தியாவின் பிரதிநிதிகளுள் ஒருவராகக் கலந்து கொண்டார். 1920-24 காலகட்டத்தில் சென்னை மாகாண ஆளுனரின் நிருவாகக் குழுவில் வருவாய்த் துறை உறுப்பினராகப் பணியாற்றினார். 1925-30 காலகட்டத்தில் இந்திய அரசபிரதிநிதியின் (வைசுராய்) நிருவாகக் குழுவில் கல்வித் துறை உறுப்பினராகப் பதவி வகித்தார். 1926-27 இல் தென்னாப்பிரிக்காவுக்குச் சென்ற இந்தியத் தூதுக் குழுவில் இடம் பெற்றிருந்தார்.
# முகமது ஹபிபுல்லா

## அரசியல் வாழ்க்கை

### திருவாங்கூர் திவான்

ஹபிபுல்லா மார்ச் 15, 1934 அன்று திருவாங்கூர் சமஸ்தானத்தின் திவானாக மன்னர் சித்திரைத் திருநாள் பலராம வர்மாவால் நியமிக்கப்பட்டார். அடுத்த இரு ஆண்டுகளுக்கு அப்பதவியை வகித்தார். தனது பதவி காலத்தில் சமஸ்தானத்தில் பல சீர்திருத்தங்களைக் கொண்டு வந்தார். பதவியேற்ற உடன் வகுப்புவாரி பிரதிநிதித்துவம் குறித்து ஆராய குழு ஒன்றை அமைத்தார். ஈழவர், கிறித்தவர் மற்றும் இசுலாமியருக்கு தனியே வகுப்புவாரி பிரதிநிதித்துவம் அளிக்க முடிவு செய்தார். ஆனால் நாயர்களின் எதிர்ப்பால் அத்திட்டம் கைவிடப்பட்டது. அரசு வேலைகளில் தாழ்த்தபப்ட்ட துறையினருக்கு இட ஒதுக்கீடு வழங்கினார். சமஸ்தானத்தின் படைகளின் அமைப்பை சீர்திருத்தி, நாயரல்லாதோர் அதில் சேரவும் வழி வகுத்தார். 1936 ஆம் ஆண்டு அவரது பதவிக்காலம் முடிவுக்கு வந்த பின்னர் சி. பி. ராமசுவாமி ஐயர் திவானாகப் பொறுப்பேற்றார்.
# முகமது ஹபிபுல்லா

## பிற தகவல்கள்

1905ம் ஆண்டு ஹபிபுல்லாவுக்கு “கான் பகதூர்” பட்டம் வழங்கப்பட்டது. 1935 இல் மன்னர் சித்திரைத் திருநாள் இவருக்கு “நவாப்” பட்டத்தை வழங்கி சிறப்பித்தார். இவரது மனைவி பெயர் சதனுஸ்சா பேகம். ஹபிபுல்லா மே 16, 1948 அன்று மரணமடைந்தார். சென்னை டி. நகரில் உள்ள ஹபிபுல்லா சாலை இவரது நினைவாகப் பெயரிடப்பட்டதாகும்.
# ராபர்ட் கிளீசன்

**ராபர்ட் கிளீசன்** (*Robert Gleeson*, பிறப்பு: திசம்பர் 6 1873, இறப்பு: செப்டம்பர் 27 1919), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஒன்பது முதல்தர துடுப்பாட்டப் போட்டிகளிலும் கலந்து கொண்டுள்ளார். 1896 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டென்னிஸ் கேம்சி

**டென்னிஸ் கேம்சி** (*Dennis Gamsy*, பிறப்பு: பிப்ரவரி 17 1940), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 93 முதல்தர துடுப்பாட்டப் போட்டிகளிலும் கலந்து கொண்டுள்ளார். 1970 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கென் ஃபன்ஸ்டன்

**கென் ஃபன்ஸ்டன்** (*Ken Funston*, பிறப்பு: திசம்பர் 3 1925, இறப்பு: ஏப்ரல் 15 2005), தென்னாப்பிரிக்க அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும் , 85 முதல்தர துடுப்பாட்டப் போட்டிகளிலும் கலந்து கொண்டுள்ளார். 1952 -1958 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் ஃபுல்லர்ட்டன்

**ஜார்ஜ் ஃபுல்லர்ட்டன்** (*George Fullerton*, பிறப்பு: திசம்பர் 8 1922, இறப்பு: நவம்பர் 19 2002), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 63 முதல்தர துடுப்பாட்டப் போட்டிகளிலும் கலந்து கொண்டுள்ளார். 1947 -1951 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அன்ரூ ஹோல்

**அன்ரூ ஹோல்** (*Andrew Hall*, பிறப்பு: சூலை 31 1975), தென்னாப்பிரிக்க அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும் , 88 ஒருநாள் பன்னாட்டுத் துடுப்பாட்டப் போட்டிகளிலும் 226 முதல்தர துடுப்பாட்டப் போட்டிகளிலும், 308 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2002 -2007 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1999 -2007 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிளென் ஹோல்

**கிலன் ஹோல்** (*Glen Hall*, பிறப்பு: மே 24 1938, இறப்பு: சூன் 26 1987), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 32 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1965 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஏர்னஸ்ட் ஹொலிவில்

**ஏர்னஸ்ட் ஹொலிவில் ** (*Ernest Halliwell*, பிறப்பு: செப்டம்பர் 7 1864, இறப்பு: அக்டோபர் 2 1919), தென்னாப்பிரிக்க அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும் , 60 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 - 1902 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கிளைவ் ஹால்ஸ்

**கிளைவ் ஹால்ஸ்** (*Clive Halse*, பிறப்பு: பிப்ரவரி 28 1935, இறப்பு: மே 28 2002), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும் , 35 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1964 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மெசொபொத்தேமியக் கலை

**மெசொபொத்தேமியக் கலை** என்பது மிகப் பழைய காலத்திலேயே இயூபிரிட்டீசு, டைகிரிசு ஆகிய ஆறுகளின் அருகில் செழித்திருந்த மெசொபொத்தேமிய நாகரிகக் காலத்தைச் சேர்ந்த கலையைக் குறிக்கும். கிமு 10 ஆவது ஆயிரவாண்டுக் காலத்தில், வேட்டையாடுதல், உணவுசேகரித்தல் நிலையில் வாழ்ந்த சமூகத்தினர் தொடக்கம், வெண்கலக் காலத்தில் செழித்தோங்கிய சுமேரிய, அக்காடிய, பபிலோனிய நாகரிகத்தினர் வரை உருவாக்கிய கலைப்பொருட்கள் தொடர்பான சான்றுகள் இப்பகுதிகளில் நிகழ்த்தப்பட்ட தொல்லியல் ஆய்வுகள் மூலம் கிடைத்துள்ளன. அவற்றை அடுத்து இரும்புக் காலத்தில் செழித்திருந்த புது-அசிரிய, புது-பபிலோனியப் பேரரசுகளின் காலத்திலும் கலைகள் செழித்து வளர்ந்தமைக்கான சான்றுகள் உள்ளன. உலக நாகரிகத்தின் தொட்டில் எனப் பரவலாகக் கருதப்படும் மெசொப்பொத்தேமியா உலகுக்கு எழுத்து முறையை வழங்கியது உட்படப் பண்பாட்டு வளர்ச்சியில் குறிப்பிடத்தக்க பங்களிப்பைச் செய்துள்ளது.
# பாம் ஜுமேரா

**பாம் ஜுமேரா** என்பது ஐக்கிய அரபு அமீரகத்தில் உள்ள துபாய் நகரத்தில் உருவாக்கிய ஒரு செயற்கை தீவு. இது மூன்று வகை பாம் தீவுகளுள் ஒன்று. மற்ற இரண்டு பாம் தீவுகளுடன் (பாம் ஜெபல் அலி, பாம் டெய்ரா ) ஒப்பிடும் போது இந்த பாம் ஜுமேரா தீவு மிகச்சிறியதும் மற்ற தீவுகளுக்கு மூலமானதும் ஆகும்.
# பாம் ஜுமேரா

## கட்டுமானம்

பால்ம் ஜுமேரா தீவின் கட்டுமானம் 2001 ம் ஆண்டு தொடங்கியது. இத்தீவை 94.000.000 m<sup>3</sup> மணலையும் ஏழு மில்லியன் டன் பாறைகளையும் கொண்டு உருவாக்கினார்கள். ஏறத்தாழ 40,000 தொழிலாளர்களைக் கொண்டு இத்தீவைக் கட்டமைத்தார்கள். இத்தொழிலாளர்களில் பெரும்பான்மையினர் தெற்கு ஆசியாவிலிருந்து வந்தவர்கள்.
# பாம் ஜுமேரா

## ஒளிப்படங்கள்

<></>
# பிலிப் ஹான்ஸ்

**பிலிப் ஹான்ஸ்** (*Philip Hands*, பிறப்பு: மார்ச்சு 18 1890, இறப்பு: ஏப்ரல் 27 1951), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டியிலும் , 52 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 -1927 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ரெஜினால்ட் ஹான்ஸ்

**ரெஜினால்ட் ஹான்ஸ்** (*Reginald Hands*, பிறப்பு: சூலை 26 1888, இறப்பு: ஏப்ரல் 20 1918), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஏழு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மார்ட்டின் ஹேன்லி

**மார்ட்டின் ஹேன்லி** (*Martin Hanley*, பிறப்பு: நவம்பர் 10 1918, இறப்பு: சூன் 2 2000), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 33 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பால் ஹாரிஸ்

**பால் ஹாரிஸ்** (*Paul Harris*, பிறப்பு: நவம்பர் 2 1978), தென்னாப்பிரிக்க அணியின் துடுப்பாட்டக்காரர். இவர் 37 தேர்வுத் துடுப்பாட்டப் போட்டிகளிலும் , மூன்று ஒருநாள் பன்னாட்டுத் துடுப்பாட்டப் போட்டிகளிலும் 112 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2007 -2011 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், [ 2008 ல் [ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்டப்]] போட்டிகளிலும் பங்குகொண்டார்.
# பாஷாணம்

பாசாணங்கள் என்பவை கடுமையான தன்மை உடைய மூலகங்கள். அவை இரண்டு வகைப்படும்.
1. சிலை செய்ய பயன்படுபவை.
1. மருத்துவத்திற்கு பயன்படுபவை.
# பாஷாணம்

## ஐந்து பாசாணங்கள்

- சிலை செய்வதற்கு பயன் படும் சிறப்பான ஐந்து பாசாணங்கள். (ரோம ரிசி மருத்துவ வாகடம்)
1. அபிரகப் பாசாணம்.
1. கற் பாசாணம்.
1. சூதப் பாசாணம்.
1. துத்தப் பாசாணம்.
1. சீலைப் பாசாணம்.
# பாஷாணம்

## ஒன்பது பாசாணங்கள்

### போகர்

- போகர் கூறும் ஒன்பது பாசாணங்கள்.  
:<big>"பாங்கான பாடாணம் ஒன்பதினும்  
:பரிவான விபரம்தான் சொல்லக் கேளு  
:கௌரி கெந்திச்சீலைமால் தேவி  
:கொடு வீரம்கச்சால் வெள்ளை  
:பகர்கின்ற தொட்டினொடு சூதம்சங்கு  
:பூரணமாய் நிறைந்த சிவசக்தி  
:நலமான மனோம்மணி கடாட்சதாலே  
:நண்ணிநீ ஒன்பதையும் கட்டுகட்டு"</big> **-போகர்**  
:கலியுக மக்கள் பிழைத்திருப்பதற்காக மனோன்மணி அம்மனின் அனுக்கிரகத்தால் ஒன்பது வகையான பாசாணங்களைக் கொண்டு பழனி முருகன் விக்கிரகம் செய்ததாகக் கூறுகிறார் போகர்.
# பாஷாணம்

## ஒன்பது பாசாணங்கள்

### புலிப்பாணி

- போகரின் சீடர் புலிப்பாணியும் போகர் சிலை செய்ததை கூறுகிறார்.  
:<big>"பாரப்பா மலையதுவின் உச்சியிலே  
:பாங்கான போகருட சமாதியருகே  
:கட்டான பாடாணவகை எட்டுடனொன்று  
:காணவே சேர்த்துவார்த்த சிலைதானும்  
:நண்ணவே பிரதிட்டைதான் செய்து  
:நவிலுவேன் பூசைசோ டசமுஞ்செய்ய  
:ஆற்றினேன் பூசைவிதிகள் தானும்  
:ஆரப்பா அறிவார்க ளாருமில்லை".</big> - புலிப்பாணி  
:;அந்த 9 பாஷாணங்கள்
1. கௌரிப் பாசாணம்
1. கெந்தகப் பாசாணம்
1. சீலைப் பாசாணம்
1. வீரப் பாசாணம்
1. கச்சாலப் பாசாணம்
1. வெள்ளைப் பாசாணம்
1. தொட்டிப் பாசாணம்
1. சூதப் பாசாணம்
1. சங்குப் பாசாணம்
# படிகள் (இதழ்)

**படிகள்** இலங்கை அநுராதபுத்திலிருந்து 2003ம் ஆண்டு முதல் வெளிவரும் ஒரு கலை, இலக்கிய இரு மாத சிற்றிதழாகும்.
# படிகள் (இதழ்)

## வெளியீடு

நட்சத்திர நற்பணி மன்றம், அநுராதபுரம்
# படிகள் (இதழ்)

## தொடர்பு முகவரி

ஆசிரியர், 78B, ஜயந்தி மாவத்தை, அநுராதபுரம்
# படிகள் (இதழ்)

## ஆசிரியர்

- எம். வசீம் அக்ரம்
# படிகள் (இதழ்)

## சஞ்சிகைக்குழு

- எம்.சி. நஜ்முத்தீன்
- ஜே.எம்.எப்.சமான்
- எம்.ஐ.எம். பிர்னாஸ்
- எம். சஹ்ரீன் அஹமட்
# படிகள் (இதழ்)

## உள்ளடக்கம்

இவ்விதழில் கவிதைகள், கட்டுரைகள், சிறுகதைகள், துணுக்குகள், வாசகர் கருத்து போன்ற பல்வேறு அம்சங்கள் இடம்பெற்றிருந்தன.
# பனுவல் (இதழ்)

**பனுவல்** இலங்கை கொழும்பு சமூக பண்பாட்டு விசாரணைக்கான கூட்டமைப்பால் ஆண்டுதோறும் வெளியிடப்படும் சஞ்சிகையாகும். இதன் முதல் இதழ் 2003ம் ஆண்டில் வெளிவந்தது.
# பனுவல் (இதழ்)

## பணிக்கூற்று

சமூக பண்பாட்டு விசாரணை
# பனுவல் (இதழ்)

## வெளியீடு

சமூக பண்பாட்டுக்கான கூட்டமைப்பு, கொழும்பு.
# பனுவல் (இதழ்)

## உள்ளடக்கம்

இவ்விதழில் சமூக பண்பாடு தொடர்பான பல்வேறுபட்ட கட்டுரைகள் இடம்பெற்றிருந்தன. இக்கட்டுரைகளில் பெரும்பாலானவை சிங்கள, ஆங்கில மொழியில் எழுதப்பட்டு தமிழில் மொழிபெயர்க்கப்பட்ட கட்டுரைகளாகும். முதல் இதழ் 156 பக்கங்களில் வெளிவந்துள்ளது.
# என்டிடிவி

**என்டிடிவி** (NDTV: New Delhi Television) (, ) என்பது ஒரு இந்திய வர்த்தக தொலைக்காட்சி பிணைய ஒளிபரப்பு நிறுவனம் ஆகும். இது 1988 இல் பிரணாய் ராய் மற்றும் அவரது மனைவி ராதிகா ராய் ஆகியோரால் தொடங்கப்பட்டது.
# என்டிடிவி

## என்டிடிவி குழு சேனல்கள்

- என்டிடிவி 24x7 - ஆங்கில செய்தி சேனல்.
- என்டிடிவி இந்தியா - இந்தி செய்தி சேனல்.
- என்டிடிவி பிராஃபிட் - வணிக செய்தி சேனல்.
- என்டிடிவி குட் டைம்ஸ் - வாழ்க்கை தடம்; என்டிடிவி குழுமம் மற்றும் யுனைடெட் ப்ரூவரிஸ் குரூப்பின் இடையே கூட்டு தொழில்
- என்டிடிவி இந்து - ஆங்கிலம்  
**சர்வதேச அளவில்**  
- ஏடிஎன் என்டிடிவி 24x7
- என்டிடிவி - வோல்டுவைடு
# புதிய தரிசனம் (இதழ்)

**புதிய தரிசனம்** இலங்கை, வடமாகாணம், கரவெட்டியிலிருந்து 2004ம் ஆண்டு முதல் வெளிவரும் ஒரு பல்துறை கலை இலக்கிய இதழாகும். சஞ்சிகை ஒன்றின் விலை 20 ரூபாய். முதல் இதழ் 52 பக்கங்களில் வெளிவந்தது.
# புதிய தரிசனம் (இதழ்)

## பணிக்கூற்று

கலை இலக்கிய சமூக அறிவியல் சஞ்சிகை
# புதிய தரிசனம் (இதழ்)

## ஆசிரியர்

- த. அஜந்தகுமார்
# புதிய தரிசனம் (இதழ்)

## ஆசிரியர்

#### குழு

- சீ.சிவகுமார்
- பா.செந்தூரன்
- ஏ.ஐந்தரதாசன்
- சீ.திருசெந்தூரன்
# புதிய தரிசனம் (இதழ்)

## ஆசிரியர்

#### கௌரவ ஆசிரியர்

- இரா அகிலன்
# புதிய தரிசனம் (இதழ்)

## தொடர்பு முகவரி

ஆசிரியர், புதிய தரிசனம், வதிரி, கரவெட்டி
# புதிய தரிசனம் (இதழ்)

## உள்ளடக்கம்

துணுக்குகள், கவிதைகள், நகைச்சுவைப் பகுதி, கவிதைப் போட்டி, பொது அறிவுத்துளிகள், விளையாட்டுச் செய்திகள், குறுக்கெழுத்துப் போட்டி, கட்டுரைகள் போன்ற பல்சுவை அம்சங்கள் இடம்பெற்றிருந்தன.
# ஹைஜீனஸ் (திருத்தந்தை)

**ஹைஜீனஸ்** (*Hyginus*) என்பவர் உரோமை ஆயரும் கத்தோலிக்க திருச்சபையின் ஒன்பதாம் திருத்தந்தையும் ஆவார். இவர் ஒரு புனிதராகவும் போற்றப்பெறுகிறார். இவர் கிபி 138இலிருந்து 142 அல்லது 149 வரை ஆட்சிசெய்தார் என்று வத்திக்கானில் இருந்து வெளியாகின்ற "திருத்தந்தை ஆண்டுக் குறிப்பேடு" (Annuario Pontificio) என்னும் அதிகாரப்பூர்வ நூலின் 2008ஆம் ஆண்டுப் பதிப்பு கூறுகிறது. உரோமை நகரில் மன்னர் ஹேட்ரியன் என்பவருக்கு நினைவுக் கூடம் (Castel Sant'Angelo) எழுப்பப்பட்ட காலத்தில் இவர் திருத்தந்தையாக இருந்தார்.  
- ஹைஜீனஸ் (; ) என்னும் பெயர் கிரேக்கத்தில் "நலமானவர்" என்னும் பொருள்தரும்.
# ஹைஜீனஸ் (திருத்தந்தை)

## வாழ்க்கைக் குறிப்புகள்

திருத்தந்தை ஹைஜீனஸ் கிரேக்க நாட்டில் ஏதென்சு நகரில் பிறந்தார் எனத் தெரிகிறது. இவர் ஒரு மெய்யியல் வல்லுநராக அல்லது மெய்யியல் வல்லுநர் ஒருவரின் மகனாக இருந்தார். "திருத்தந்தையர் நூல்" (Liber Pontificalis) என்னும் பண்டைய ஏட்டின்படி, ஹைஜீனஸ் குருப்பட்டத்தின் படிகளாக "கீழ்நிலைப் படிகள்" (minor orders) என்னும் சடங்குகளை ஏற்படுத்தினார். அதுபோலவே திருத்தொண்டர், துணைத் திருத்தொண்டர் என்னும் பட்டங்களை ஏற்படுத்தி அவற்றைக் குருத்துவப் பட்டத்திலிருந்து வேறுபடுத்தினார்.  
இவர் ஆட்சிக்காலத்தில் "ஞானக்கொள்கை" (Gnosticism) என்னும் கோட்பாடு வாலண்டைன் மற்றும் சேர்தோ என்பவர்களால் உரோமையில் பரவியது என்றும் பண்டைக்கால கிறித்தவ அறிஞர் புனித இரனேயு குறிப்பிடுகிறார். சேர்தோ தன் தவற்றை ஏற்று மனம் திரும்பினார் என்றும், பின்னர் மீண்டும் தவறான கொள்கைகளைப் பரப்பியதால் சபை விலக்கம் செய்யப்பட்டார் என்றும் புனித இரனேயு கூறுகிறார். பண்டைய மரபுப்படி, திருத்தந்தை ஹைஜீனஸ் அந்தொனீனோ பீயோ என்னும் மன்னரின் காலத்தில் கிறித்தவ நம்பிக்கையின் பொருட்டு கொல்லப்பட்டு மறைச்சாட்சியாக உயிர்நீத்தார். வத்திக்கானில் புனித பேதுருவின் கல்லறை அருகில் இவர் அடக்கம் செய்யப்பட்டார்.
# ஹைஜீனஸ் (திருத்தந்தை)

## பணிகள்

திருமுழுக்குப் பெறுவோரின் ஆன்ம நலனைக் காக்கும் பொறுப்பை ஆற்றிட ஞானப் பெற்றோர் அச்சடங்கில் கலந்துகொள்வர் என்னும் பழக்கத்தை இவர் தொடங்கி வைத்தார்.  
இவருடைய திருநாள் சனவர் 11ஆம் நாள் கொண்டாடப்படுகிறது. இவர் எழுதியதாகக் கருதப்படும் மூன்று கடிதங்கள் கிடைத்துள்ளன.
# ஜான்சன் (இசையமைப்பாளர்)

**ஜான்சன்** (*Johnson*, மலையாளம்: ജോൺസൺ, **ஜோன்சன்**, 26 மார்ச் 1953 – 18 ஆகஸ்ட் 2011) ஒரு புகழ்பெற்ற மலையாள இசையமைப்பாளர்.
# ஜான்சன் (இசையமைப்பாளர்)

## வாழ்க்கைச் சுருக்கம்

1953ல் திரிச்சூர் அருகே நெல்லிக்குந்நு என்ற ஊரில் இசைப்பின்னணி கொண்ட குடும்பத்தில் பிறந்தார் ஜான்ஸன். அவரது தந்தை ஒரு வங்கி ஊழியர். ஜான்ஸன் சர்ச்சில் புகழ்பெற்ற பாடகராக இருந்தார். பெண்குரலில் பாடுவதில் இருந்த திறமையால் மெல்லிசை நிகழ்ச்சிகளில் பாடும் வாய்ப்புகள் வந்தன. 1968ல் ஜான்ஸனும் அவரது நண்பர்களும் சேர்ந்து வாய்ஸ் ஆஃப் திரிச்சூர் என்ற இசைக்குழுவை உருவாக்கினார்கள். ஜான்ஸன் சிறந்த ஆர்மோனிய கலைஞர். புல்லாங்குழல், டிரம்ஸ், வயலின் போன்றவற்றையும் அவர் இசைப்பார்  
விரைவிலேயே மெல்லிசைக்குழு மிகவும் புகழ்பெற்றது. ஒருகட்டத்தில் அதில் ஐம்பது உறுப்பினர்கள்கூட இருந்தார்கள். அவர்களின் குழுவின் நிகழ்ச்சிகளில் பாடகர் ஜெயச்சந்திரன் வந்து பாடுவதுண்டு. ஜெயச்சந்திரன் அவரை இசையமைப்பாளர் ஜி தேவராஜனுக்கு அறிமுகம் செய்தார். 1974ல் தேவராஜன் தன்னுடன் சேர்ந்து பணியாற்ற ஜான்ஸனை சென்னைக்கு கூட்டிவந்தார். ஜான்ஸன் தேவராஜனின் இசைக்குழுவில் அக்கார்டின் வாசிக்க ஆரம்பித்தார்.நான்குவருடங்களில் ஆரவம் படத்தில் பின்னணி இசையமைப்பாளராக அறிமுகமானார்  
ஜான்ஸன் அமைத்த பிரேமகீதங்கள் ஸ்வப்னம் வெறுமொரு ஸ்வப்னம் போன்ற பாடல்கள் கேரளத்தில் இன்றுவரை பெரும் புகழுடன் இருப்பவை. ஜான்சன் பத்மராஜனிடமும் நெருக்கமானவராக இருந்தார். யதார்த்தச்சித்தரிப்பும் நுட்பமான மெல்லுணர்வுகளும் கொண்ட பத்மராஜன் படங்களில் அவரது இசை உணர்ச்சிகரமான ஒரு அம்சமாக இருந்தது. பத்மராஜனின் கடைசிப்படமான ஞான் கந்தர்வன் வரை அவரது 17 படங்களில் ஜான்ஸன் பணியாற்றியிருக்கிறார். இயக்குநர் சத்யன் அந்திகாடும் ஜான்ஸனுக்கு மிக நெருக்கமானவர். அவரது 25 படங்களில் ஜான்ஸன் பணியாற்றியிருக்கிறார். கணிசமான பரதன் படங்களுக்கும் இசையமைத்தவர் அவரே  
ஆனால் 1995களுக்குப் பின் அவரது இசையில் தளர்ச்சி ஏற்பட்டது. அவர் மெல்லமெல்ல ஒதுங்கிக் கொண்டார் என்றே சொல்லவேண்டும். 2000த்துக்குப் பின்னர் அவர் ஆறுவருடம் இசையமைக்கவேயில்லை. 2006ல் ஃபோட்டோகிராஃபர் என்ற படத்துக்கு இசையமைத்தார். அந்தப்படத்தின் பாடல்கள் அதே தரத்தில் இருந்தன, வெற்றியும் அடைந்தன. ஆனாலும் அவருடைய இசை வேகம் கொள்ளவில்லை  
ஜான்ஸன் ஒரே ஒரு பாடல் பாடியிருக்கிறார், தமிழில். ஏ.ஆர்.ரஹ்மான் இசையமைப்பில் கண்களால் கைது செய் படத்துக்காக தீக்குருவி என்ற பாடல்.  
ஜான்ஸன் 2011 ஆகஸ்ட் 18 அன்று சென்னையில் மாரடைப்பால் இறந்தார். அவர்ருக்கு ஷான் , ரென் என இரு பிள்ளைகள். மனைவி ராணி.
# ஜான்சன் (இசையமைப்பாளர்)

## விருதுகள்

ஜான்சன் சிறந்த இசையமைப்பாளருக்கான தேசிய விருதை 1994ல் பொந்தன்மாட என்ற படத்துக்காக பெற்றார். அடுத்த வருடம் சுகிர்தம் படத்துக்காக மீண்டும் தேசியவிருது பெற்றார். சிறந்த இசையமைப்புக்காக ஓர்மைக்காய் [1982] வடக்கு நோக்கி யந்திரம் , மழவில் காவடி [1989] அங்கினெ ஓரு அவதிக்காலத்து [1999] ஆகிய படங்களுக்காக மூன்றுமுறை கேரள அரசு விருது பெற்றார். பின்னணி இசைக்காக சதயம் [1992] சல்லாபம் [1996] ஆகியபடங்களுக்காக கேரள அரசு விருது கிடைத்தது. 2006ல் மாத்ருபூமி விருது போட்டோகிராபர் படத்துக்காக கொடுக்கப்பட்டது